Document ID: /roh_data/filtered/swiss_laws_in_ROHinterleaved.jsonl.gz/6466

This text was translated from IT into Rumantsch Grischun.

Ciascun coniuge risponde con i suoi beni propri e con i beni comuni:1. per i debiti contratti nell’esercizio del suo potere di rappresentanza dell’unione coniugale o di amministrazione dei beni comuni;2. per i debiti contratti nell’esercizio della sua professione od impresa, sempreché essa sia esercitata attingendo ai beni comuni o i redditi della medesima confluiscano nei beni comuni;3. per i debiti che obbligano personalmente anche l’altro coniuge;4. per i debiti per i quali i coniugi hanno convenuto con il terzo che il debitore risponderà, oltre che con i suoi beni propri, anche con quelli comuni.

Mintga consort stat bun cun ses bains propris e cun ils bains cuminaivels:1. per debits ch’el ha fatg exequind sia cumpetenza da represchentar la cuminanza conjugala u d’administrar ils bains cuminaivels;2. per debits ch’el ha fatg exequind ina professiun u ina interpresa, uschenavant che meds finanzials dals bains cuminaivels vegnan duvrads per quai u sch’ils retgavs da quest engaschi vegnan assegnads als bains cuminaivels;3. per debits, per ils quals er l’auter consort ha da star bun persunalmain;4. per debits, tar ils quals ils consorts han concludì cun la terza persuna ch’il debitur stettia bun ultra cun ses bains propris er cun ils bains cuminaivels.